**Výzva na predloženie správy o činnosti agentúry podporovaného zamestnávania (APZ) za rok 2021**

Agentúra podporovaného zamestnávania  (ďalej len "APZ" ) je povinná poskytovať v zmysle § 58 ods.13 písm. c) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len" zákon o službách zamestnanosti") Ústrediu práce, sociálnych vecí a rodiny (ďalej len "ústredie")  správu o svojej činnosti za predchádzajúci kalendárny rok na priloženom tlačive v termíne   
do 31. marca nasledujúceho kalendárneho roka.

Ústredie práce, sociálnych vecí a rodiny týmto vyzýva všetky APZ o **zaslanie ročnej správy o činnosti za rok 2021** **v  termíne do  31. marca 2022.**

**APZ je povinná poskytnúť ústrediu správu o svojej činnosti aj v prípade, ak v priebehu kalendárneho roka činnosť nevykonávala.**

Správu o činnosti APZ je možné zaslať jedným z nasledovných spôsobov:

1. elektronicky prostredníctvom portálu [www.slovensko.sk](http://www.slovensko.sk)
2. elektronicky na adresu: [apz@upsvr.gov.sk](mailto:apz@upsvr.gov.sk)
3. písomne na adresu:

**Ústredie práce, sociálnych vecí a rodiny, odbor sprostredkovateľských služieb,   
Špitálska 8, 812 67 Bratislava**